Hoë vra studente om eenheid te hou | News24
Hoë vra studente om eenheid te hou
Die tesourier-generaal van die ANC, Zweli Mkhize, spreek Maandag (12/12) lede van die South African Students Congress (Sasco) toe op die studentebeweging se nasionale algemene raadsvergadering by die West End-klub in Kimberley. Foto's: Christiaan Cloete
'n ANC-hoë het Maandag (12/12) lede van die South African Student Congress (Sasco) gemaan om hulle van die nie-rassige, nie-seksistiese en demokratiese ideale van die organisasie te vergewis.
Zweli Mkhize, tesourier-generaal van die ANC, het meer as tien minute van sy toespraak by Sasco se nasionale algemene raadsvergadering in Kimberley gewy om hulle van die organisasie se geskiedenis te vertel.
Mkhize, wie se naam vroeër vanjaar ter tafel gelê is as 'n moontlike opvolger vir Zuma, het gesê die organisasie is oorspronklik gestig om eenheid tussen mense ten tyde van die be­vrydingstryd te bevorder
"Julle moet ook kyk na die verskillende rassegroepe wat die organisasie destyds verteenwoordig het en dit vergelyk met hoe die organisasie vandag lyk," het Mkhize gesê.
Mkhize het lede van Sasco herinner dat die liggaam (Sasco) destyds as 'n groot mylpaal gesien is waar dit by die bevordering van demokrasie, eenheid, nie-rassigheid en nie-seksisme kom.
"Ek dink julle moet dit altyd in gedagte hou. Voor die stigting van Sasco het studente gedebatteer oor of dit in praktyk moontlik sou wees om 'n enkele nie-rassige studenteorgani­sasie te hê en Sasco was die antwoord op hierdie vraag," het Mkhize gesê.
"Ek hoop dat 'n gedeelte van jul besprekings by hierdie raadsvergade-ring oor kwessies van beleid en idologie van die organisasie sal han-del," het hy gesê.
Mkhize het gesê hy hoop dat daar oor gratis onderrig gedebatteer sal word, aangesien dit 'n kwessie is waaroor daar al jare lank kopgekrap word.
Hy het gevra vir enigheid tussen Sasco, die Jong Kommunisteliga en ander jeugorganisasies en weer eens benadruk dat eenheid die uitweg is.
Mkhize het gesê dat eenheid een van die belangrikste elemente is.
Hy het ook gewaarsku teen mense wat die ANC sien as 'n kortpad na mag. Mkhize het gesê dat laasge-noemdes enige iemand uit hul pad sal stamp, die party in die verleentheid sal stel en die partyreëls sal breek vir eie gewin. Hy het ook gewaarsku teen korrupsie en die gevare van eiebelang.
Mkhize het gesê hy sal nie graag wil sien hoe jong mense 'n gebroke ANC erf wat verdoem is om te misluk nie,